**Styremøte 5-19 BULLBY– Referat**

**Tid: Tirsdag 28. mai 2019 kl. 13.30-15.30**

**Sted: Lasse**

**Deltakere: Jon, Inge (delvis), Lasse, Magnus, Kjell, Brede (ref)**

**Forfall: Gustav**

Brede 30 mai 2019

|  |  |  |
| --- | --- | --- |
|  | *Sak* | *Oppfølging – Vedlegg* |
| **1** | **Dagsorden og referat fra styremøte 4-19**  Ingen merknader til dagsorden eller referat fra møte 4-19.Brede valgt som referent.  **Referat fra BULLBY50.** Brede har tilføyet kortversjon av Sverres innlegg. Referatet deretter sendt Jon og Peter(ref.).  **Kasserer-tilrettelegging:** Dokumentasjon av kasserer-skifte viser seg krevende ang. overføring av kontotilgang til Lasse. Lasse kontakter Brønnøysund vedr. nødvendige formaliteter. | *Brede*  *Jon*  *Lasse* |
| **2** | **Tilbakemelding til Miljøhovedstaden / Urban Future:**  Inge står for tilbakemelding til Miljøhovedstaden om vårens 3 åpne BULL-møter med sentrale politikere. Tilbakemeldingen skjer på standardisert skjema på nettet. Inge gjennomgikk sine formuleringer, og er ca 97 % klar. BULLs medlemmer orienteres om vår tilbakemelding når Inge har avsluttet tilbakemeldingen. (Styremøte 3-19 vedtok: *«Konsentrert oppsummering på en side sendes politikerne og med henvisning til nettsiden, der oppsummeringene publiseres»*.)  Inge har også deltatt som frivillig på et seminar i regi av Miljøhovedstaden, *Urban future*. Stor deltagelse fra hele verden, rundt 2000 deltagere! | *Inge* |
| **3** | **Arbeidet framover, fortsatt fra forrige møte.**  Styret v/Jon har utfordret alle faggruppene til å ta en intern drøfting mtp tanker om ønskede aktiviteter fremover etter politikerverkstedene, og legge fram en kort rapport (5 min) på møte 51 den 20. juni. Foreløpig ingen tilbakemeldinger.  Diskusjonen kretset ellers rundt følgende hovedoverskrifter for fokus fremover:   * Seminar om områdeutvikling * Osloboka * Samarbeid med andre * BULLs ambisjoner   **Seminar om områdeutvikling.** Faggruppen ”Områdeutvikling” har ansvaret for et seminaropplegg til høsten, og arbeider innledningsvis med et fagnotat med anbefalinger. Momenter fra styrets drøfting, supplert fra forrige møte:   * *Viktig å avklaremålgruppene* for seminaret, f.eks. næringslivet, kommunale planleggere og politikere, beboerorganisasjoner * *Områdeutvikling er et meget bredt tema* - seminar bør trolig dekke to hoveddeler: Formål/ infrastruktur/ fysisk utforming/ funksjoner og Organisering/ deltakere/ prosess. * *PBE* er en part (eller i hvert fall en aktør) som må med i forberedelsene av seminaret. * *Arrangementskomite* kan være nyttig for også å konkretisere rammene rundt et seminar. Om behovet er aktuelt allerede nå kan evt. drøftes på neste BULL-møte.   **Osloboka:** Brede orienterte. Etter diskusjoner i gruppa om opplegg og innfallsvinkler har Gustav laget en hovedidsposisjon, - og ansvaret for ulike kapitler er fordelt i gruppa. Arbeidet har hittil vært preget av nølende fremdrift, men er nå forhåpentligvis på vei inn i en konkretiserende fase. Etter hvert vil stoff fra dette arbeidet kunne presenteres som faglige drypp i BULL-møtene.  **Samarbeid med andre:** Jon skulle kontakte i første rekke BoBy og OAF Senior for å drøfte høstens program og har hatt kontakt med Bente i OAF. Ballen ligger hos henne nå. Kontakt til Boby vil bli tatt før BULLBY 51. Mulige temaer for møte-samarbeid med andre:   * Områdeutvikling * Bokvalitet og boligpolitikk, - gjerne kombinert med en befaring(er) * Den delte byen * Prognosene for Oslos vekst er redusert. Hva betyr dette for boligmarkedet/-produksjonen?   **BULLs ambisjoner**: Et tilbakevendende tema i alle styremøter. Aktuelt som overordnet stikkord under gruppenes presentasjoner av sine tanker om arbeidet videre.  Lasse minnet om at man alltid bør vite hva man vil oppnå, - å bli synlig for å kunne påvirke politikerne / eller påvirke opinionen / eller møtested for inspirasjon for medlemmene. Dersom målet er å få stoff ut i media, er det mest effektive eksempelvis å finne interesserte journalister (som da både vil kunne målbære sak og meritere seg selv!). | *Jon*  *Gustav*  *Johan-Ditlef*  *Susan*  *Magnus*  *Jon*  *Jon* |
| **4** | **BULLBY 51. Neste møte 20. juni.**  **Faglig hovedsak: PBEs kriterier og virkemidler for å påvirke bo- og områdekvaliteter i Oslo**  Brede og Magnus samarbeider om en presentasjon av de kriterier og retningslinjer som er PBEs verktøykasse ved behandling av innsendte forslag til reguleringsplaner.  Det ble ikke presentert et forslag til møteopplegg, slik det ble forventet i møtereferatet fra forrige styremøte, men Brede og Magnus vil presentere sitt opplegg pr mail i god tid før møtet Utgangspunktet vil være de kriterier og normer som er tilgjengelige på nettet. Dette suppleres, slik at BULL får en fattbar oversikt. Aktuelle stikkord:   * PBEs anbefalinger om arbeid med stedsanalyser * Kommunens overordnede planer * Lovens krav om saksbehandlingstid, påvirker tilgjengelig tid for faglige vurderinger * Parkeringsnormene * Utearealnormer for ulike deler av byen * Orientering om arbeidet med VPOR (Veiledende plan for offentlig rom) * Minimumsstandard på boliger? | *Brede*  *Magnus* |
| **5** | **Eventuelt.**  Jon og Kjell minnet om at BULL i sin oppstart laget et ”manifest” om sin hensikt/ambisjon. Dette er verdt å sjekke ut for å evt. å korrigere kursen vår. Manifestet finnes på vår hjemmeside.  Fra møtereferatet fra forrige styremøte nevnes flere momenter/ideer som fortjener å bli gjentatt mtp. neste styremøte/BULL-møte:   * Redaksjon av bullby.net som fast punkt på styremøtene. Det ble ikke tid til dette denne gangen. * Jon oppfordrer Sverre til å skrive en artikkel om CO2-effekten av fortetting. Sverre er spurt, men reserverer seg noe foreløpig mht kompleksiteten i Eivind Selvigs arbeid. * Eivind Selvig inviteres til innlegg for Bullby om CO2-effekten av bygg? (Er han spurt?) * Befaring med Byutviklingskomiteen til Harbitzalleen. Ide kastet frem i forrige styremøte. Usikkert i hvilken sammenheng det hører hjemme: Alt.1: som del av seminaret om Områdeutvikling? - eller Alt.2: som eget initiativ rettet mot Byutviklingskomiteen? I begge tilfeller forberedt med kvantifisering av høyder, avstander, arealparametre, soltimer etc. (Brede sender styret PBEs anbefaling for Harbitz-alléen til byrådet.) * Inge foreslo at nye fagbøker/-artikler anmeldes/omtales i medlemsmøtene – f.eks. ved at noen medlemmer sammen forbereder seg om en omtale av aktuell litteratur. Kan sammenliknes med ulike former for private vennebaserte bokklubber/leseklubber osv. Ide til fast pkt. under Bullbys møter?   **Magnus** la frem et notat med forslag om å lage en publikasjon som kan profilere BULLBY overfor politikere, kommunen og statlige instanser etc, der medlemmer av BULLBY kan skrive artikler om aktuelle spm. i byutvikling mm. Det er mange skriveføre folk i BULLBY som vil kommentere utfordringer og temaer.  Styret antydet at en start på dette arbeidet kan skje gjennom forberedelsene til områdeseminar til høsten gjennom forberedelsene her. Magnus tar dette videre opp med områdegruppa.  **Kjell** minnet om uvante tema som er fremmede men interessante i diskusjoner om byutvikling:   * Smart city, * Delingsøkonomi som utfordrer vante løsninger på fellesbehov, * Bompengemotstanden.   Kjell mente det kan være av interesse for BULL å drøfte *Hvordan vil byen forandres av slike muligheter/bevegelser?* | *Alle*  *Jon*  *Jon*  *Brede*  *Magnus* |

***Neste møter:*** *BULLBY 51, torsdag 20. juni kl 1400 hos Asplan(Merk tiden). Deretter sommeravslutning på Herregårdskroa med Planarbeiderne (gjerne med følge).*